钦定古今图书集成/明伦汇编/家范典/第113卷 > 《汉扬雄方言》 > 《旅卦》
## 钦定古今图书集成/明伦汇编/家范典/第113卷 > 《汉扬雄方言》 > 《旅卦》

六二：旅即次，怀其资，得童仆贞。

〈程传〉二有柔顺中正之德，柔顺则众与之，中正则处不失当，故能保其所有，童仆亦尽其忠信，虽不若五有文明之德、上下之助，亦处旅之善者也。“次舍”，旅所安也。财货，旅所资也。“童仆”，旅所赖也。得就次舍，怀畜其资财，又得童仆之贞良，旅之善也柔弱

在下者“童”也。强壮处外者仆也。二柔顺中正。故得内外之心。在《旅》所亲比者童仆也。不云“吉”者。旅寓之际。得免于灾厉。则已善矣。〈本义。〉即次则安，怀资则裕，得其“童仆”之贞信，则无欺而有赖、《旅》之最吉者也。二有柔顺中正之德，故其象占如此。

《象》曰：“得童仆贞”，终无尤也。

〈程传〉《羇旅》之人所赖者，童仆也。既得童仆之忠贞，终无尤悔矣。

九三，旅焚其次，丧其童仆，贞厉。

〈程传〉处《旅》之道，以柔顺谦下为先。三刚而不中，又居下体之上，与艮之上，有自高之象。在《旅》而过刚自高，致困灾之道也。自高则不顺于上，故上不与而焚其次，失所安也。上离为焚象。过刚则暴下，故下离而“丧其童仆”之“贞信。”谓失其心也。如此则“危厉”之道也。〈本义〉过刚不中、居下之上、故其象占如此。“丧其童仆”，则不止于失其心矣。故“贞”字连下句为义。